Tailgates and Tanlines, Lukea Bryana, odmah po objavljivanju našao se na drugom mjestu Billboard 200 ljestvice
Prvi singl s ovog albuma prodan u više od milijun primjeraka
Neki kritičari vjeruju da bi Luke mogao biti sljedeća velika zvijezda countryja Prije deset godina, Luke Bryan preselio se u Nashville kako bi se posvetio karijeri country glazbenika. Sa objavljivanjem njegova trećeg albuma, neki kritičari vjeruju da bi Luke mogao biti sljedeća velika zvijezda countryja. “Country Girl” prvi je singl s Lukovog novog albuma “Tailgates and Tanlines”. Ta je skladba najbrže stigla do vrha glazbenih ljestvica, i prodana je u više od milijun primjeraka. Uz to, doprinjela je i prvom mjestu na country ljestvici novog albuma odmah po objavljivanju, kao i drugom mjestu na Billboard 200 ljestvici. Luke je sudjelovao u skladanju osam od ukupno 13 skladbi novog albuma. Kaže da, dok je pisao i snimao ovaj album, želio je da to bude album koji će ljudima pomoći da zaborave sve stresove u životu, i da se samo dobro zabave. Kada je dobio ovakvu podršku svojih obožavatelja, dodaje on, osjećao je da je zaista i postigao svoj cilj. Na desetoj godišnjoj “CMT on Tour” Luke promovira svoj album “Tailgates and Tanlines”. Na ovoj turneji, koja uključuje 22 grada, također mu se pridružuju Lee Brice i Josh Thompson. Uz to, Luke planira i seriju od šest koncerata na svojoj trećoj godišnjoj turneji poznatoj kao “Farm Tour”. Zaradom s ove turneje financirat će se studij na lokalnom koledžu za po jednog učenika iz farmerske obitelji u svakom mjestu gdje se koncerti održavaju. Devetog studenog, Luke će nastupiti na dodjeli nagrada Udruge country glazbe u Nashvillu. Nominiran je za nagradu u kategoriji najboljeg novog izvođača godine.